JAS กำไรไตรมาส 3/61 วืด 27% เหลือ 388 ลบ. เหตุตั้งสำรองเพิ่ม
JAS กำไรไตรมาส 3/61 วืด 27% เหลือ 388 ลบ. จากปีก่อนกำไร 531.53 ลบ. เหตุตั้งสำรองเพิ่ม ขณะที่งวด 9 เดือนกำไรเพิ่มขึ้น 169.53% มาที่ 4.79 พันลบ. จากปีก่อนกำไร 1.77 พันลบ.
6 พ.ย. 2561

บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานประจำไตรมาส 3/61 สิ้นสุด ณ วันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรลดลง เนื่องจากบริษัทฯ และบริษัทย่อยมีกําไรจากการดําเนินงานจํานวน 524 ล้านบาท เมื่อเทียบกับไตรมาส 3/60 ซี่งมีกําไรจากการดําเนินงานอยู่ที่ 532 ล้านบาท ลดลงจํานวน 8 ล้านบาท คิดเป็นลดลง 1.5% สําหรับกําไรจากการดําเนินงานในไตรมาส 3/61 เมื่อรวมกําไรจากอัตราแลกเปลี่ยน จํานวน 173 ล้านบาท
อีกทั้ง เมื่อหักรายการสํารองหนี้สงสัยจะสูญของ 3BB จํานวน 60 ล้านบาท รวมถึง สํารองประมาณการหนี้สินตามแผนฟื้นฟูกิจการของบริษัทฯ จํานวน 173 ล้านบาท ซึ่งศาลทรัพย์สินทางปัญญาและการค้าระหว่างประเทศกลางได้มีคําพิพากษาแล้ว ทั้งนี้เพื่อให้เป็นไปตามมาตรฐานการบัญชีบริษัทฯ จึงตั้งสํารองดังกล่าว อย่างไรก็ตามบริษัทฯ เห็นแตกต่างกับคําพิพากษาของศาลชั้นต้นในประเด็นข้อเท็จจริงและข้อกฎหมาย ซึ่งบริษัทฯ จะใช้สิทธิอุทธรณ์คําพิพากษาต่อไป
นอกจากนี้ บันทึก Deferred Tax ของบริษัทฯ และบริษัทย่อย จํานวน 75 ล้านบาท ดังนั้น กําไรสุทธิในไตรมาส 3/61 ของบริษัทฯ และบริษัทย่อยจะอยู่ที่ 388 ล้านบาท